Birgitte Alsted var medstifter af [[Gruppen for alternativ Musik]], der fik stor betydning for hendes løbebane som komponist. Gruppen eksperimenterede med alternative koncertformer som happenings og kollektiv [[improvisation]] og opførte medlemmernes egne kompositioner på usædvanlige steder, fx på [[Nørreport Station]] og i [[Zoologisk Have]]<!-- i København -->. I 1980 tog hun, sammen med [[Diana Pereira Hay]] og [[Anne Kirstine Nielsen]], initiativet til stiftelsen af Kvinder i Musik, en organisation der har haft en stor betydning for udbredelsen af kvinders musik i Danmark.<ref>{{Cite web |url=http://dvm.nu/periodical/dmt/dmt_1992-1993/dmt_1992-1993_04/profiler/ |title=Dansk Musik Tidsskrift nr. 4 1992-93 |access-date=17. juni 2016 |archive-date=27. september 2013 |archive-url=https://web.archive.org/web/20130927220441/http://dvm.nu/periodical/dmt/dmt_1992-1993/dmt_1992-1993_04/profiler/ |url-status=dead }}</ref>
Levende_personer Kunst Historie